NaiveNeuron/SloPal huggingface dataset:
Števulová, Zuzana, poslankyňa NR SR (2024-01-12):
Ďakujem, Lucia, za tvoj príspevok, ktorý podrobne rozviedol tie veci, ktoré namieta prezidentka. Ja by som tiež ešte chcela využiť tento čas faktickej poznámky na poukázanie, na tú zmenu Slovenskej informačnej služby. My sme tento týždeň boli všetci traja, s tebou aj s Braňom, na ústavnoprávnom výbore, kde sme sa aj po jeho skončení rozprávali s poslancom Tiborom Gašparom, ktorý nám výslovne sľúbil, že sa prihlási do tejto rozpravy a povie nám o tých dôvodoch, pre ktoré sa zrazu v skrátenom legislatívnom konaní musí zo SIS-ky stať ústredný orgán štátnej správy a ja som mu ešte výslovne prízvukovala, aby nám povedal, že teda kde sa zlepší to postavenie SIS, a kde je to potrebné, a on povedal, že sa tomu bude venovať a v tejto diskusii nie je prihlásený. Čiže správne si to povedala vo svojej rozprave, že táto vládna koalícia s nami prosto odmieta o týchto veciach diskutovať. V dôvodovej správe nie sú prezentované žiadne dôvody, pre ktoré by sa SIS-ka mala stať ústredným orgánom štátnej správy a v takejto situácii si nemôžme nič iné myslieť, len že je to robené účelovo preto, aby sa konkrétny poslanec mohol stať šéfom SIS a aby táto mohla byť znova ovládnutá ďalšou vládnou mocou. Ďakujem.
Glváč, Martin, podpredseda NR SR (2017-10-11):
S reakciou pán poslanec Fecko.
Taraba, Tomáš, poslanec NR SR (2022-09-23):
(Znenie procedurálneho návrhu odznelo mimo mikrofónu.)
A. Belousovová, podpredsedníčka NR SR: (2008-02-05):
Ďalej o slovo požiadal navrhovateľ, pán minister hospodárstva Slovenskej republiky. Nech sa páči, pán minister, máte slovo.
Kollár, Boris, predseda NR SR (2022-02-08):
Ďakujem pekne. Ďalej pán poslanec Kyselica.
Grendel, Gábor, podpredseda NR SR (2020-11-26):
Pán poslanec Kremský.
J. Brocka, poslanec: (2008-10-29):
Pani kolegyňa Rošková, skúste mi povedať, či som to správne rozdelil, ako hráte osôbku na opozičné strany. Pani Vaľová na pani kolegyňu Sárközy z SMK, pán Kvorka na SDKÚ a pani Rošková na KDH.
P. Paška, predseda NR SR: (2009-02-04):
(Hlasovanie.) 136 prítomných, 110 za, 5 proti, 20 sa zdržalo, 1 nehlasoval. Návrh zákona sme pridelili výborom a určili lehoty na jeho prerokovanie. Ďakujem pekne, pán spravodajca. Teraz budeme hlasovať v prvom čítaní o vládnom návrhu zákona, ktorým sa mení a dopĺňa zákon č. 656/2004 Z. z. o energetike a o zmene niektorých zákonov v znení neskorších predpisov a o zmene a doplnení niektorých zákonov . Je to tlač 934. Pán poslanec Pavlis bude uvádzať hlasovanie.
Sulík, Richard, poslanec NR SR (2012-12-12):
Ďakujem pekne. Pán Kamenický, no, ja by som rád povedal niečo, po prvé, k tým cenám. Vy ste vraveli, že kričíme, že ceny idú hore a že inflácia bude. Ja si nemyslím, ja som aspoň také nezachytil, že by sme kričali. A keď bude na Slovensku inflácia, pričom máme euro, sme v eurozóne, tak rovno teraz vám tu vravím, že toto nebude vina strany SMER. Jednoducho v jednom veľkom menovom priestore, kde je 17 krajín, kde Slovensko hrá rolu jedného percenta, nemáme my tú možnosť jednoducho, nejakú veľkú možnosť ovplyvniť infláciu. Takisto rast HDP. Moja výčitka je iná, že ja nehovorím, že vy ste na vine, že nie je rast HDP minimálne z okamžitého pohľadu, skôr teda, že mali by ste zohľadniť reálie. No a potom by som vám rád povedal ešte jednu vec, k tým priemerným mzdám. Áno, priemerná mzda bude mierne rásť. Ale uvedomte si, že čím to bude spôsobené, lebo už sa to raz stalo za prvej vlády Roberta Fica. Keď dochádza k nejakému významnejšiemu nárastu nezamestnanosti, tak prví ľudia, ktorí prídu o prácu, to sú tí, ktorí najmenej pracujú, ktorí sú menej kvalifikovaní, ktorí skrátka aj menej zarábajú. Toto je holý fakt. Teraz si predstavte, máte dva milióny pracujúcich a vyberiete z nich stotisíc, ktorí zarábajú podpriemerne, tak čo sa stane s celkovým priemerom? No ten vám stúpne. Čiže netešte sa z toho, že budete mať rast o 4 desatiny percenta. A dokonca toto nevnímam ako vec, ktorú by ste mali vy riešiť. No a škoda, že sa mi minul čas, nabudúce vám poviem ešte niečo o tej rovnej dani.
Kollár, Boris, predseda NR SR (2023-05-18):
Inak. Dobre, ďakujem pekne. Prerušujem rokovanie o tomto bode programu. (Výmena predsedajúcich.)
Zemanová, Anna, poslankyňa NR SR (2020-09-24):
Ďakujem pekne, kolega Rado, že si spomenul aj to zálohovanie fliaš, no vraciame sa naspäť, o rok sa nám skracuje lehota na prijatie lepších opatrení. Pevne verím ale, že na ministerstve sa ešte pozrú na ten zákon, ako to je nastavené, lebo ako sme aj rokovali, som sa rozprávala párkrát s pánom ministrom, tak verím, že naozaj je vôľa tento systém vylepšiť tak, aby nezostávali nám plastové fľaše niekde mimo toho systému. A aby bolo cieľom lepšie, čistejšie životné prostredie, to znamená minimalizovať výskyt plastových fliaš v teréne, takzvaný ten litering, ktorý bol ako hlavný argument, keď sa ten zákon zavádzal. A pevne verím, že nájdeme nejakú reálnu kombináciu zálohovania fliaš. Pre mňa by bolo najlepšie, keby bol na dobrovoľnej báze a doplnený o nejaký možno výkup, výkup plastových fliaš, ktoré nebudú označené, aby vlastne sa to dosiahlo, ten cieľ, ktorým chceme zvýšiť mieru recyklácie a čistejšie životné prostredie. Ak ministerstvo si skrátilo túto, túto možnosť, tak o to snáď budú intenzívnejšie na tom pracovať.
Grausová, Natália, poslankyňa NR SR (2019-09-25):
Prosím, pán predsedajúci, aby ste dali hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní. Ďakujem.
Bugár, Béla, podpredseda NR SR (2018-10-24):
Nech sa páči, prezentujme sa a hlasujme.
P. Paška, predseda NR SR: (2007-12-04):
(Hlasovanie.) 147 prítomných, 61 za, 66 proti, 18 sa zdržalo, 2 nehlasovali. Návrh sme neprijali.
Nicholsonová, Lucia, poslankyňa NR SR (2012-11-28):
Ďakujem veľmi pekne. Ja len veľmi krátko. Nemôžem úplne súhlasiť s tým tvrdením pani poslankyne Vaľovej, ktorá hovorí o tom, že všetci ľudia, ktorí sú v hmotnej núdzi, že týchto všetkých máme motivovať k tomu, aby si našli prácu, pretože podľa mňa to je nereálne a je to nezodpovedný štát, ktorý sa na vec pozerá takto. Ja si myslím, že zodpovedný štát si, naopak, musí priznať, že istá skupina týchto ľudí, ktorí sú v hmotnej núdzi, si proste nikdy tú prácu nenájdu a donekonečna budú závislí práve na systéme pomoci v hmotnej núdzi a teda na aktivačných prácach. Ďakujem pekne.
Grendel, Gábor, podpredseda NR SR (2020-12-01):
Pán poslanec Viskupič.
Čaučík, Marián, poslanec NR SR (2023-12-18):
Ďakujem pekne za slovo, pán predsedajúci. Ďakujem pekne, pani kolegyňa Marcinková, za vaše vystúpenie. Súhlasím celkom s vami, že dôvodová správa je veľmi stručná a odfláknutá. Som prekvapený, že sa tak stalo okrem iného aj v časti dôvodovej správy týkajúcej sa dopadov tohto zákona. V dôvodovej správe je napísané, že táto zmena nebude mať dopad na rozpočet verejnej správy, sociálne vplyvy, vplyv na podnikateľské prostredie, na životné prostredie, vplyv na informatizáciu spoločnosti, vplyv na služby verejnej správy pre občana ani vplyv na manželstvo, rodičovstvo a rodinu. Nuž, to asi nesedí, keďže namiesto jedného ministra Ministerstva školstva, vedy, výskumu a športu Slovenskej republiky budeme mať dvoch ministrov a namiesto dvoch štátnych tajomníkov budeme mať päť štátnych tajomníkov. IT služby pre nové ministerstvo od zariadenia priestorov, nákup IT, hardvér, softvér, licencie, takže si myslím, že to určite bude mať dopad na rozpočet, nehovoriac o takých položkách, ako sú priestory nového ministerstva, nákup či prenájom, zariadenie kancelárií, funkčné technické zariadenia a podobne. Premenovanie ministerstva z pôvodného názvu Ministerstvo školstva, vedy, výskumu a športu Slovenskej republiky na nový, Ministerstvo školstva, výskumu, vývoja a mládeže Slovenskej republiky bude mať tiež dopad na rozpočet. V názve ministerstva, označením budov, pečiatky, hlavičkové papiere, rebranding, PR, komunikácia a podobne. Nie je teda pravda, že tento navrhovaný zákon nebude mať vplyv na rozpočet verejnej správy. Ďakujem.
Figeľ, Ján, podpredseda NR SR (2015-10-07):
V rozprave ďalej vystúpi pán Vladimír Baláž, nech sa páči.
Jurzyca, Eugen, poslanec NR SR (2015-01-29):
Ďakujem pekne. Ja som mal taký pocit, že tie reči o znovuotvorení II. piliera sa rozbehli po analýze Inštitútu finančnej politiky, na ktorú potom odpovedala NBS-ka. A pokiaľ tomu dobre rozumiem, tak Inštitút finančnej politiky korigoval svoje čísla. Ale už zrejme je rozbehnuté toto, celá tá akcia so znovuotvorením II. piliera. Ďalšia poznámka je, že troška keď teda ako spoločnosť alebo ako parlament, ako vláda sledujeme a máme záujem na tom, aby dôchodcovia mali dobré dôchodky nie budúci rok, ale aj o tridsať rokov, ako nám má potom ten volič a dôchodca dôverovať, keď sa zobudíme až vtedy, keď sa prvé dôchodky vyplatia? Veď to musíme mať predsa dopredu premyslené, aké budú tie dôchodky. A tretia poznámka je taká nadčasovejšia poznámka. Veľká škoda, že sa nám to podarilo, musím povedať, zbabrať s tým II. pilierom, pretože pozerám sa na kalkulačku výnosov akcií Standard & Poor´s 500, to je úplne jednoduché, investovať do takýchto akcií. A tie hovoria, že priemerný výnos očistený o infláciu za 100 rokov bol 6,76 %, za 50 rokov bol 5,76 %. A keď si zoberieme obdobie za ostatných desať rokov, to znamená aj tú krízu, tak stále ešte máme 5,58 %, reálny výnos očistený o infláciu. To už je skoro umenie dostať sa podeň. A svedčí to o tom, že sa tu na rozumných veciach nie vždy dokážeme dohodnúť. Ďakujem.
Pčolinský, Peter, podpredseda NR SR (2022-12-05):
Ďakujem. Na vaše vystúpenie štyri faktické poznámky. S prvou pán poslanec Čepček.
M. Fronc, minister školstva SR: (2005-05-25):
Jednak fakt je ten, že navrhovateľ dal sťažnosť a žiadal o odloženie rozhodnutia o udelení, resp. neudelení súhlasu, pokiaľ sa prešetria jeho námietky. A tejto žiadosti bolo vyhovené, a tým sa predĺžila táto doba. To je prvá vec. Druhá vec. Fakt je takisto, že naozaj zákon hovorí o tom, že minister školstva v tomto smere a ani vláda nemôže zmeniť rozhodnutie alebo návrh Akreditačnej komisie. A v reakcii taký návrh Akreditačnej komisie zamieta, tak jednoducho rozhodnutie vlády je rovnaké. To je druhá vec. A tretia vec. Takisto je skutočnosťou, že vzhľadom na takto podávané sťažnosti je prvý prípad, tá doba určená na rozhodnutie o udelení štátneho súhlasu, resp. neudelení štátneho súhlasu krátka. A preto to bolo aj v návrhu zákona o vysokých školách navrhnuté tak, aby sa predĺžila. Nič viac k tomu. To sú fakty. Ďakujem pekne.
Grendel, Gábor, podpredseda NR SR (2022-02-22):
S reakciou na faktické poznámky pán poslanec Saloň.
Paška, Pavol, predseda NR SR (2013-05-22):
Dámy a páni, bol to jediný prerokovaný bod. Chcem vás ešte požiadať o súhlas s malou zmenou programu. Vzhľadom na to, že ešte stále prebieha rozprava k návrhu správy, ktorú predložil minister školstva, ale podľa schváleného programu sme mali zajtra od 9.00 hod. ráno začať rokovať o bodoch programu, ktoré predkladá pán minister práce a sociálnych vecí Ján Richter, navrhujem, aby sme, ak dnes do 19.00 hodiny neukončíme, vzhľadom na počet ústne prihlásených, rozpravu k správe ministra školstva, aj zajtra ráno o 9.00 hod. pokračovali a ukončili bod, ktorý predkladá pán minister školstva, a potom začali prerokovávať. Je súhlas? (Súhlasná reakcia pléna.) Dobre, ďakujem pekne. Takže krátka prestávka. A budeme pokračovať v prerušenej rozprave. (Krátka prestávka.) (Po prestávke.)
T. Lebocký, poslanec: (2007-05-10):
Ďalej, aby za gestorský výbor určila hlasovaním Výbor Národnej rady Slovenskej republiky pre pôdohospodárstvo, životné prostredie a ochranu prírody s tým, že určené výbory vládny návrh zákona prerokujú v termíne do 18. júna 2007 a gestorský výbor do 19. júna 2007.
Oravec, Richard, poslanec NR SR (2012-02-03):
Na verejné hlasovanie o návrhu na voľbu kandidátov na vymenovanie za členov výberových komisií uskutočňujúcich výberové konanie na voľné miesta sudcov bolo vydaných a poslanci si osobne prevzali 137 hlasovacích lístkov, teda na voľbe bolo prítomných 137 poslancov. Po vykonaní hlasovania overovatelia Národnej rady Slovenskej republiky spočítali hlasy a zistili, že vo verejnom hlasovaní o návrhu na voľbu kandidátov na vymenovanie za členov výberových komisií uskutočňujúcich výberové konanie na voľné miesta sudcov 0 poslancov neodovzdalo hlasovacie lístky a zo 137 odovzdaných hlasovacích lístkov bolo 136 platných a 1 neplatný. Podľa platných hlasovacích lístkov overovatelia zistili, že – za Petra Bebeja hlasovalo za 35 poslancov, proti 46, zdržalo sa 55, – za Máriu Hencovskú hlasovalo za 35 poslancov, proti 47, zdržalo sa 54, – za Tomáša Kameneckého hlasovalo za 40 poslancov, proti 47, zdržalo sa 49, – za Luciu Kurilovskú hlasovalo za 42 poslancov, proti 47, zdržalo sa 47, – za Ondreja Laciaka hlasovalo za 87 poslancov, proti 11 poslancov, zdržalo sa 38, – za Ľubomíra Schweighofera hlasovalo za 44 poslancov, proti 43 poslancov, zdržalo sa 49. Na voľbu kandidátov na vymenovanie za členov výberových komisií uskutočňujúcich výberové konanie na voľné miesta sudcov je potrebný súhlas nadpolovičnej väčšiny hlasov prítomných poslancov. Takže overovatelia konštatujú, že za kandidátov na vymenovanie za členov výberových komisií bol zvolený jeden kandidát, a to Ondrej Laciak. Do opakovanej voľby postupujú všetci nezvolení kandidáti. Overovatelia poverujú svojho člena Richarda Oravca oznámiť výsledky hlasovania Národnej rade Slovenskej republiky. Ďakujem pekne.
Blanár, Juraj, podpredseda NR SR (2022-05-25):
Vážené pani poslankyne, páni poslanci, prerušujem rokovanie o tomto bode. Vyhlasujem prestávku päť minút. Budeme hlasovať 11.08. Ďakujem. (Prestávka.) (Zaznievanie gongu.)
Taraba, Tomáš, podpredseda vlády SR a minister životného prostredia SR (2024-09-17):
Takže vráťme sa k faktom. Môžte si všetci občania Slovenskej republike otvoriť webstránku a nájsť odôvodnenie, prečo Česká republika tento zákon, ktorý vylobovalo OĽANO a Budaj na Slovensku, táto smernica, ktorá má predražiť cestovanie, ktorá má predražiť bývanie, ktorá má predražiť kúrenie, prečo Česká republika odmietla túto smernicu napriek tomu, že ide do konfliktu s Bruselom transponovať preto, pretože výrazne spôsobom udrie na životný štandard ľudí. Ja som očakával, že OĽANO sa postaví a ospravedlní sa ľuďom, že za toto hlasovalo v Bruseli a oni tu lobujú pre to, za to, že to malo byť už pred desiatimi mesiacmi. Ja som hrdý na našu vládu, že sme našli znenie, ktoré nebude mať tlak na peňaženky občanov Slovenskej republiky. To je rozdiel medzi nami a vami. A pokiaľ ide ešte k tým eurofondom, som zabudol, pán Krátky, vy ste tak dezorientovaný. Môžte sa pozrieť, ktoré ministerstvo je prvé v čerpaní eurofondov na Slovensku. Bude vláda, myslím, budúci týždeň, kde sa periodicky to zhodnocuje, tak vám teda poviem, že za vlády Progresívneho Slovenska, za Ódora a za Budaja v roku 2023 prepadlo 430 mil. eurofondov, dnes pod vedením teda Tarabu sme v pluse 350 mil., tento rok vyčerpáme skoro 600 mil. a sme líder v čerpaní eurofondov. Takže si trošku naštudujte tabuľky. A druhú vec, pokiaľ ide o ten plán obnovy, kde ste povymýšľali tie hlúposti, ktoré sa nám podarilo už s Bruselom odkomunikovať, tak vám garantujem, že v roku 2024 žiaden bod v pláne obnovy nebude prekážkou tomu, aby sme nemohli podať žiadosť o piatu platbu. Ďalšie veci, veľmi rád sa vyjadrím, ale rozdiel medzi nami a vami je ten, že vy tu kopete za smernicu, aby ľudia mali menej peňazí a my to, čo ste vy prelobovali v Bruseli, tak jak ste zničili aj tie spaľovacie motory... (Prerušenie vystúpenia časomerom.)
Ďuriš Nicholsonová, Lucia, podpredsedníčka NR SR (2018-10-18):
Jedna faktická poznámka na vaše vystúpenie. Končím možnosť prihlásiť sa. Pán poslanec Poliačik.
Poliačik, Martin, poslanec NR SR (2010-08-06):
Pán Rafaj, niekoľkokrát ste spomenuli slovo zodpovednosť. Nám je tiež blízke. Ja vám pripomeniem jeden váš výrok z minulosti, keď ste tvrdili, že už na úrovni ústavy by sa mal princíp slobody zameniť za princíp zodpovednosti. Tam je filozofický rozkol, ktorý zrejme chápať aj v správaní, teda, nás liberálov a na opačnej strane v správaní politikov SNS. Skutočná zodpovednosť je totiž vždy viazaná k rozhodnutiu a k nositeľovi. To znamená, že na to, aby sme vôbec mohli o prítomnosti zodpovednosti uvažovať, tak ona potrebuje slobodné rozhodnutie na začiatku. Ak niekoho priviažeme k domu a budeme ho nútiť, aby ten dom strážil, tak sa nemôžeme vôbec diviť, že sa pri prvej príležitosti utrhne a ujde, pretože on si nezvolil sám zodpovednosť za ten dom, ale sme mu ju zvrchu nanútili. A to je presne prístup, ktorý vy uplatňujete, ktorý ste vtedy hovorili o učiteľoch, o novinároch. Prístup, pri ktorom my vyžadujeme zodpovednosť od niekoho za niečo, pre čo sa slobodne nerozhodol. My, liberáli, tvrdíme presný opak. Najprv musíme čo najviac vecí dať do rúk priamo ľuďom, nech sa sami rozhodujú o tom, za čo chcú prebrať zodpovednosť, keď to rozšírime, nech sú to aj ich vlastné peniaze, nech je to ich vlastná preferencia partnera, nech je to ich vlastná preferencia trávenia voľného času. Nediktovať im to zvrchu. A až následne, keď dáme ľuďom do rúk možnosť slobodne sa rozhodovať o tom, čo chcú robiť, môžeme od nich vyžadovať zodpovedné správanie. Ďakujem.
Ďuriš Nicholsonová, Lucia, podpredsedníčka NR SR (2018-06-20):
Štyri faktické poznámky na vaše vystúpenie. Končím možnosť prihlásiť sa. Pán poslanec Mora.
P. Paška, predseda NR SR: (2007-06-21):
Pán Ivan Mikloš, máte slovo. Nech sa páči.
Zajačik, Vladimír, poslanec NR SR (2021-11-26):
Ja, naopak, ďakujem za predložený návrh zákona, pretože mám možnosť a poznal som veľa dobrých priateľov, ktorí skončili práve s tým, že boli prichytení s mariškou a skončili v base a celý život sa im, celý život sa im pokazil. To, že niektorí tvrdia, že sa to týka aj tvrdých drog, je ich názor, ja im ho neberiem, ale ja som plne presvedčený, že presne tento zákon hovorí aj o tom, že súd rozhodne, čo je tvrdá a čo je mäkká droga. My hovoríme len o marihuane. Ďakujem pekne.
Blanár, Juraj, podpredseda NR SR (2022-02-02):
Tak to tak aj formulujte, aby sa pán Suja necítil dotknutý. (Hovorené súbežne s rečníkom.)
Pčolinský, Peter, podpredseda NR SR (2023-06-15):
Pán poslanec Suja.
M. Číž, podpredseda NR SR: (2007-02-08):
Takže, vážené panie poslankyne, vážení páni poslanci, pokračujeme v rokovaní 7. schôdze Národnej rady pravidelným bodom hodina otázok , ktorý týmto otváram. Písomne poslanci predložili včera do 12.00 hodiny 9 otázok predsedovi vlády a členom vlády 27 otázok. Overovatelia schôdze vyžrebovali poradie otázok. Upozorňujem, že na otázky poslancov, ktorí nie sú prítomní v rokovacej sále, sa neodpovedá. Vážené panie poslankyne, páni poslanci, predseda vlády Slovenskej republiky Robert Fico sa z rokovania o tomto bode programu ospravedlnil z dôvodu zahraničnej služobnej cesty. Svojím zastupovaním poveril podpredsedu vlády pána Roberta Kaliňáka, ktorého prosím, aby oznámil, kto z členov vlády bude odpovedať na otázky za neprítomných členov vlády. Nech sa páči, pán podpredseda.
Zmajkovičová, Renáta, podpredsedníčka NR SR (2014-09-17):
Ďakujem, pán minister. Poprosím určeného spoločného spravodajcu z výboru pre financie a rozpočet poslanca Jaroslava Demiana, aby informoval Národnú radu o výsledku rokovania výborov o tomto návrhu vlády.
Kollár, Boris, predseda NR SR (2023-06-15):
Prosím, prezentujme sa a hlasujeme. (Hlasovanie.) Prítomných 132 poslancov, za 111, proti 6, zdržalo sa 11, 4 nehlasovali. Uvedený návrh sme schválili.
Kadúc, Miroslav, poslanec NR SR (2015-10-02):
Ďakujem veľmi pekne. Tak ako ja s vami veľmi často súhlasím, pán Osuský, ale tak, ako ste povedali vy, v tomto prípade ja s vami nemôžem zasa súhlasiť. A nie preto, že som predkladateľ, ale preto, že chce to podľa mňa trošku také hlbšie zamyslenie a tým nechcem povedať, že ste sa nad tým vy, práve vy hlboko nezamýšľali. Možnože hlbšie, ako ja. Ale poviem svoje dôvody. Samozrejme, že je to právo, je to sväté právo ísť alebo nejsť voliť. Ale v porovnaní, v komparácii s Belgickom, kde je toto právo preklopené na povinnosť a v zásade povedzme, že ten rámec tých základných práv, alebo základných práv a slobôd je približne rovnaký, čiže tento argument nejako neberiem. A zároveň hovorím, že my sa netajíme tým, že chceme motivovať ľudí, pretože tá apatia voči voleným zástupcom a voči voľbám je obrovská. A tá apatia vychádza hlavne z toho, že voliči sa cítia, že ich právo zostalo nevyužité, že ich voľba ako keby nebola vypočutá. A áno, pýtajme sa, kde je tá príčina, lebo tá príčina určite je v tých volených zástupcoch. Lenže pôjdeme trošku ďalej, dostaneme sa k médiám. Ja nespochybňujem strážnych psov demokracie, ale je tu aj druhá rovina, a to je práve bulvár, ktorý prináša skôr to zlé ako dobré. To si musíme podľa mňa povedať. A práve preto vzniká o nás obraz, že my sme tu len tí zlí a že nemáme záujem na nejakej zmene, na niečom lepšom. Osobne som presvedčený, že ak by sme motivovali voličov, určite by sa viacej zaujímali a našli by aj medzi, aj v tom zlom našli by aj to dobré, aj to pozitívne svetlo nádeje. A to si, to podľa mňa si povedzme, že takéto svetlo nádeje tu určite je. A tých poslancov tu nie je málo, ktorí majú čo ponúknuť.
K. Tóthová, poslankyňa: (2008-10-24):
Spomínal, že sa inšpiroval z Českej republiky. Poznám českú úpravu, tam je ešte dlhšia lehota a bez akejkoľvek možnosti, bez toho, že by boli zriadené izby zaistenia. Tiež momentálne si myslím, že ideálny stav by bol, keby boli zriadené izby zaistenia, lenže, žiaľ, situácia a realita je taká, aká je. V Čechách to zatiaľ funguje a ja si myslím, že pokiaľ by boli zriaďované izby, tzv. záchytné izby opilcov, tak tí, ktorí sú pod vplyvom alkoholu, by mohli byť tam umiestnení. Preto osobne tak horlím za to, aby pri zriaďovaní izieb opilcov štát mal finančnú spoluúčasť, pretože si myslím, že to nie je riešenie len verejného poriadku, ale omnoho širších záležitostí a potom by bola pekná nadväznosť na čiastočné riešenie tých, ktorí sú vykázaní z titulu domáceho násilia a sú pod vplyvom alkoholu. Malo by to systémovú náplň, malo by to zmysel. Ďakujem za pozornosť.
Petrík, Simona, poslankyňa NR SR (2017-12-12):
Stále nefunguje. (Smiech v sále.)
Pellegrini, Peter, predseda NR SR (2015-09-24):
Prezentujme sa a hlasujme o návrhu pána poslanca Simona vrátiť tento návrh zákona na dopracovanie. (Hlasovanie.) Prítomných 126 poslancov, za hlasovalo 50, proti bolo 74, zdržal sa 1, nehlasoval 1. Tento návrh sme neschválili.
P. Hrušovský, predseda NR SR: (2003-12-12):
J. Malchárek, poslanec: Vážený pán predseda Národnej rady, vážené dámy poslankyne, páni poslanci, v súlade s rokovacím poriadkom, v súlade s volebným poriadkom o generálnom prokurátorovi po dohode s pánom Dr. Vojtechom Ernestom sťahujem jeho kandidatúru.
Laššáková, Jana, podpredsedníčka NR SR (2014-04-01):
Na vystúpenie pána poslanca s faktickými poznámkami... Pán poslanec Sulík, máte procedurálny návrh? Dobre, áno, tak som aj myslela. S faktickými poznámkami páni poslanci Huba, Košútová, Fecko, Hlina. Končím možnosť prihlásiť sa s faktickými poznámkami. Vyhlasujem krátku prestávku a budeme hlasovať. (Krátka prestávka.) (Po prestávke.)
Pčolinský, Peter, poslanec NR SR (2016-06-17):
Ďakujem pekne za slovo. Vážené pani poslankyne, vážení páni poslanci, milí hostia, v súlade s § 73 zákona o rokovacom poriadku som bol určený Výborom Národnej rady pre pôdohospodárstvo a životné prostredie za spravodajcu k návrhu uvedeného zákona, tlač 139. Predkladám informáciu k predloženému návrhu zákona. Návrh spĺňa náležitosti podľa rokovacieho poriadku a legislatívnych pravidiel tvorby zákonov. Súčasťou predloženého návrhu je aj stanovisko ministerstva financií. Zo znenia návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali výbory: ústavnoprávny a výbor pre pôdohospodárstvo a životné prostredie. Za gestorský výbor navrhujem Výbor Národnej rady pre pôdohospodárstvo a životné prostredie. Odporúčam, aby predmetný návrh zákona výbory prerokovali do 5. septembra 2016 a v gestorskom výbore do 6. septembra 2016. Pán predsedajúci, otvorte, prosím, všeobecnú rozpravu.
Érsek, Arpád, poslanec NR SR (2013-03-25):
Ďakujem za slovo. Ja len tri krátke poznámky. Podporíme tento návrh zákona pána Miškova, pretože pomôže to veci, ako to povedal pán župan, ale mám ešte dve veci, ktoré by som chcel spomenúť. Cesty prvej a druhej triedy, najväčší problém, že kamióny nejakým spôsobom svojou váhou, ktoré, tieto cesty nie sú na to dimenzované, tak samozrejme ich zničia. Predchádzajúca vláda vytvorila budget, 375 000 eur sme vyložili, zákazové dopravné značenia pre kamióny, aby nemohli na tieto cesty ísť. To je jedno riešenie. Počúvame, že teraz vláda pána Fica tiež uvažuje o tom, že ešte ďalšie cesty uzavrie. Myslím si, že už je veľmi málo takých ciest, ktoré sa dajú uzavrieť. Z dôvodov, lebo keď si zoberieme aj kamiónovú dopravu, tak niečo, niečo stojí. A keď kamiónisti budú musieť obchádzať osady 80 až 100 kilometrov kvôli tomu, že bude zatvorená cesta, tak to bude obrovský problém. Myslím si, že je ešte jedno riešenie. Prečo obchádzajú tieto cesty práve tieto nákladné autá? Pretože sadzby mýta na cestách prvej triedy sú veľmi vysoké, sú najvyššie v strede Európy z dôvodov, lebo my nemáme toľko diaľnic ako ostatné, ale máme najviac ciest prvej triedy, tak tam vyberáme. Keby sme upustili od tejto výšky mýtnej sadzby na cestách prvej triedy, možnože by nemali kamiónisti ten cieľ, aby chodili po tých dvojkách a trojkách. Ďalšia vec, ak nebudú to robiť, tak samozrejme dopravcovia z Poľska sú lacnejší kvôli tomu, že majú iné daňové sadzby a iné sadzby na pohonné hmoty, čiže tým pádom naši dopravcovia sú hendikepovaní. Podľa mňa je na zváženie, aby na cestách prvej triedy ostali také výšky, poplatky za mýtny systém. Ďakujem.
Hort, Milan, podpredseda NR SR (2010-08-06):
Ďakujem. S faktickými poznámkami na vystúpenie pána poslanca sa prihlásili pán poslanec Martin Fronc, ďalej František Šebej, Tomáš Galbavý, Tatiana Rosová, Jozef Kollár, Juraj Droba. Celkom šesť poslancov. Uzatváram možnosť prihlásiť sa s faktickou poznámkou na vystúpenie predrečníka. Slovo má pán poslanec Martin Fronc. Nech sa páči.
Ľ. Kaník, minister práce, sociálnych vecí a rodiny SR: (2005-01-20):
Vážený pán podpredseda, vážená pani poslankyňa, vzhľadom na skutočnosť, že od roku 2004 zamestnávateľské subjekty nemajú povinnosť nahlasovania voľných pracovných miest na úrady práce, úrad práce, sociálnych vecí a rodiny eviduje len tie voľné pracovné miesta, pri ktorých sami zamestnávatelia na základe dobrovoľnosti požiadali úrad práce o spoluprácu a voľné pracovné miesta, ktoré úrady práce hľadajú vlastným pričinením. To znamená, skutočné množstvo voľných pracovných miest je vyššie ako to, ktoré na základe takejto kolekcie údajov je zaznamenávané na úrade práce. V roku 2004 bolo na základe takéhoto spôsobu evidencie zaevidovaných 74 821 voľných pracovných miest, na ktoré úrady práce umiestnili 49 980 nezamestnaných. Ústredie práce, sociálnych vecí a rodiny spolupracuje so Štatistickým úradom v súčasnosti pri pilotnom overovaní sledovania v štatistickom sledovaní voľných pracovných miest. V rámci známych prepúšťaní evidovaných na úradoch práce v roku 2004 bolo zamestnávateľmi nahlásených 23 661 dotknutých zamestnancov, to znamená, rušení následne pracovných miest. Aj z tohto porovnania vidno, pričom znova zdôrazňujem, že údaje o počte voľných pracovných miest zďaleka nie sú úplné. Pre typ tohto údaju je evidentné, že obsadzovaných a voľných a novovytváraných pracovných miest je podstatne viac ako tých, ktoré zanikajú. Ďakujem za pozornosť.
Paška, Pavol, predseda NR SR (2013-01-30):
Hlasujeme. (Hlasovanie.) 139 prítomných, 130 bolo za, 9 sa zdržalo. Návrhy sme schválili. Dámy a páni, odhlasovali sme všetky prerokované body. Chcem vám ešte dať návrh vzhľadom na podujatie, ktoré je dnes organizované o 17.30 hodine. Spravodlivých medzi národmi sa to týka. A viacerí z vás sa ho chcete zúčastniť. Navrhujem, aby sme dnes o 17.00 hodine nehlasovali a o ďalších prerokovaných bodoch programu 14. schôdze hlasovali až zajtra o 11.00 hodine. Je s tým všeobecný súhlas? (Súhlasná reakcia pléna.) Áno. Ďakujem pekne. Vyhlasujem krátku päťminútovú prestávku a budeme pokračovať potom v prerušenej rozprave o vládnom návrhu novely zákona č. 274/2009 Z. z. o poľovníctve. (Krátka prestávka.) (Po prestávke.)
Zmajkovičová, Renáta, podpredsedníčka NR SR (2012-09-12):
Pán minister je v sále, pán poslanec. (Ruch v sále.)
Paška, Pavol, predseda NR SR (2013-05-16):
Chcete, pán poslanec Hlina, chcete reagovať? Nie. Pán poslanec Gaži, do rozpravy.
Kaník, Ľudovít, poslanec NR SR (2015-04-15):
Pán minister, tu sa brutálne klame! Celá táto schôdza je jedno veľké klamstvo, ale aj to, čo ste vy hovorili, je plné zavádzaní a klamstiev. Takže postupne. Peniaze, ktoré sa majú použiť na odkúpenie týchto pohľadávok, samozrejme, že sú verejnými zdrojmi, až aj by neboli, ako ste zdôvodnili, tak je to čisto účtovná záležitosť, ale v reáli sú zdroje, ktoré pochádzajú od ľudí, od bánk, z poplatkov bánk a z ďalších zdrojov, pretože štát nemá žiadne vlastné prostriedky len tie, ktoré ľuďom zoberie, ktoré od nich vyberie a ktorými disponuje. Čiže sú to peniaze ľudí. Idete zaplatiť za dlhy súkromnej firmy prostriedkami nás všetkých, ale to je len jedna vec. Druhá vec, 40 %, prečo iba 40 %, čo tí živnostníci a dodávatelia nemajú nárok na 100 percent? Veď urobili svoju prácu poctivo a poriadne, druhá vec. A tretia vec, ako je možné, že chcete zaplatiť peniazmi obyčajných ľudí dlhy súkromnej firmy, tak aby sa to štátu nevrátilo? Je možné odkúpiť pohľadávku od malých podnikateľov štátom a zaplatiť ňou potom Váhostavu v jeho ďalších dodávkach, ktoré má zazmluvnené, 1,2 mld. má zazmluvnené, aby sa to štátu vrátilo, aby štát na tom netratil, ani ľudia aby na tom netratili. Vy to nejdete urobiť a viete prečo. Ten dôvod je jednoduchý, aby ste vytvorili dymovú clonu a aby sa tie peniaze, ktoré majú ísť do schránkových firiem, dostali do schránkových firiem, aby ste kryli tento tunel, toto vykrádanie, ktoré tu je, a aby sa vily na Bahamách krásne mohli stavať a dostavať a užívať, toto je váš cieľ. Za peniaze ľudí vytvoriť prostredie na to, aby Široký mohol spolu s vami dokončiť vykrádanie a okrádanie ľu... (Prerušenie vystúpenia časomerom.)
P. Hrušovský, predseda NR SR: (2004-05-27):
M. Demeterová, poslankyňa: Áno. Ešte by som chcela informovať, že zo spoločnej správy boli vyňaté na osobitné hlasovania body 1, 2, 3, 4, 5, 8, 11, 16, 17 a 19 a v súlade s rokovacím poriadkom najskôr teda budeme hlasovať o procedurálnom návrhu pána poslanca Blajska vrátiť návrh zákona navrhovateľovi na dopracovanie. Pán predseda, prosím, dajte hlasovať o tomto procedurálnom návrhu.
O. Nachtmannová, poslankyňa: (2007-06-27):
Súčasná vláda chce znova vrátiť tieto zákony do jedného zákona. Myslím, že to je veľmi logický postup. Mimochodom, zákon o verejnej službe fungoval necelý rok. Hneď po voľbách v roku 2002 ho bývalá vláda zrušila. A táto otázka, táto právna norma, pretože skutočne učitelia s dlhšou dobou praxe sú diskriminovaní, tak táto právna norma sa v tomto zákone bude riešiť. Ďakujem.
Osuský, Peter, poslanec NR SR (2015-04-21):
Ďakujem pekne, pani predsedajúca. Len malé historické okienko k úvodnému vstupu priateľa Brocku. Pokiaľ ide o tú nelásku pravých marxistov k bohatým, je táto už od čias otca zakladateľa tohto bludu vecou neoverenou, neistou a pochybnou. V duchu rímskeho „non olet“ mu, teda otcovi, zakladateľovi marxizmu celoživotne nevadili tie peniaze nadobudnuté z práce proletariátu jeho financmajstrom a dojnou kravou Fridrichom Engelsom. Musím teda povedať, že to nebolo celkom tak s tou neláskou k bohatým. A pokiaľ ide o tú finančnú situáciu živnostníkov vo vzťahu k Váhostavu, je to trošku ako vtip z čias socializmu, keď sa stretli teoretici marxizmu-leninizmu a riešili otázku, či v komunizme budú peniaze. Niektorí vraveli, nebudú. Niektorí vraveli, budú. Ale tí najbystrejší hovorili, u niektorých budú a u niektorých nebudú. A toto je presne príbeh Váhostavu. Tie peniaze podľa týchto riešení u niektorých budú a u niektorých nebudú. A zatiahne to občan.
Hrnčiar, Andrej, podpredseda NR SR (2016-04-26):
Poprosím vás...
Marosz, Ján, poslanec NR SR (2019-04-05):
Ďakujem pekne. Chcem len potvrdiť tie slová pána Kollára, že význam tých letísk slovenských by sme, by mal ostať zachovaný. Dám svoj nedávny príklad, keď som bol vo švédskom meste Malmö. Je to malé mesto a to letisko nebolo možno väčšie, ako je to žilinské letisko a každých 15 – 20 minút tam pristáli malé turbovrtuľové lietadlá, ktoré, ktoré prepravovali pasažierov, že je to tam akýsi taký bežný štandard, že ľudia si zvykli na tú dopravu lietadlami. Na Slovensku teda, keď nevieme tie diaľnice tak rýchlo dostavať, bol by som veľmi šťastný, keby aspoň z niektorých bodov na Slovensku sa ľudia, manažéri, ale aj bežní cestujúci vedeli dostať do Európy z tých miestnych letísk, a máme na to všetky predpoklady, všetok potenciál. Tá letecká doprava sa stáva stále, stále lacnejšou a dostupnejšou aj pre bežných ľudí. Jediné, čomu musíme zabrániť, ako ste naznačili, aj týmto zase pokútnym spôsobom pripravovaný zákon, ktorý ako keby bol takým posledným vzopätím nominantov strany SMER v oblasti letectva na ministerstve dopravy a snažia sa urobiť všetko pre to, aby ešte sa dostali k nejakým zaujímavým parcelám a mohli tam robiť nejaké svoje developerské projekty. Takže, prosím, pán minister, buchnúť po stole a zachovať dopravný účel tých letísk, ktoré máme k dispozícii. Ďakujem.
M. Hort, podpredseda NR SR: (2007-10-26):
Slovo má pán poslanec Slota.
Saloň, Marián, poslanec NR SR (2011-02-02):
Ďakujem pekne. Vážený pán predsedajúci, pán podpredseda vlády Slovenskej republiky, kolegyne, kolegovia, dovoľte mi predložiť správu (parlamentná tlač 200a) Výboru Národnej rady Slovenskej republiky pre obranu a bezpečnosť o výsledku prerokovania návrhu na vyslovenie súhlasu Národnej rady Slovenskej republiky s Dohodou o zriadení Medzinárodnej protikorupčnej akadémie ako medzinárodnej organizácie (tlač 200). Výbor Národnej rady Slovenskej republiky pre obranu a bezpečnosť ako gestorský výbor k návrhu na vyslovenie súhlasu Národnej rady Slovenskej republiky s Dohodou o zriadení Medzinárodnej protikorupčnej akadémie ako medzinárodnej organizácie (tlač 200) podáva Národnej rade Slovenskej republiky túto správu. Predseda Národnej rady Slovenskej republiky svojím rozhodnutím č. 207 z 5. januára 2011 pridelil návrh na vyslovenie súhlasu Národnej rady Slovenskej republiky s touto dohodou na prerokovanie Ústavnoprávnemu výboru Národnej rady Slovenskej republiky a Výboru Národnej rady Slovenskej republiky pre obranu a bezpečnosť. Oba výbory Národnej rady Slovenskej republiky prerokovali návrh na vyslovenie súhlasu Národnej rady Slovenskej republiky s touto dohodou v určenej lehote a odporučili Národnej rade Slovenskej republiky podľa čl. 86 písm. d) Ústavy Slovenskej republiky vysloviť súhlas s Dohodou o zriadení Medzinárodnej protikorupčnej akadémie ako medzinárodnej organizácie. Prílohou tejto správy je aj návrh uznesenia Národnej rady Slovenskej republiky na vyslovenie súhlasu Národnej rady Slovenskej republiky s Dohodou o zriadení Medzinárodnej protikorupčnej akadémie ako medzinárodnej organizácie (tlač 200), kde Národná rada Slovenskej republiky podľa čl. 86 písm. d) Ústavy Slovenskej republiky vyslovuje súhlas s dohodou o zriadení Medzinárodnej protikorupčnej akadémie ako medzinárodnej organizácie. Ďakujem pekne. Prosím, pán predsedajúci, otvorte rozpravu k tomuto bodu.
Gröhling, Branislav, minister školstva, vedy, výskumu a športu SR (2022-03-22):
Ďakujem veľmi pekne. (Neutíchajúci ruch v sále a prerušenie vystúpenia predsedajúcim.)
F. Šebej, poslanec: (2001-11-06):
„Národná rada Slovenskej republiky žiada vládu Slovenskej republiky, aby v nadväznosti na pravidelnú správu Európskej komisie o pripravenosti Slovenskej republiky na členstvo v Európskej únii, ktorá bude zverejnená v novembri tohto roku, predložila na januárové zasadnutie Národnej rady Slovenskej republiky návrh postupu v rokovaniach v Európskej komisii a v celkovej príprave Slovenskej republiky na vstup do Európskej únie v roku 2002.“ Dajte, prosím, hlasovať, pán predsedajúci.
Kazda, Radovan, poslanec NR SR (2022-05-19):
Pán poslanec Gyimesi, ja som trochu skritizoval môjho kolegu Viskupiča, že išiel nad rámec návrhu. Venoval sa teda aj návrhu na skrátené legislatívne konanie. No vy ste išli teda úplne mimo toho návrhu. Teraz debatujeme o skrátenom legislatívnom konaní. Krátka, krátka jednoduchá otázka. Naozaj si myslíte, je to priama otázka na vás, naozaj si myslíte, že budeme eliminovať značné hospodárske škody tým, že vytvoríme dotáciu na financovanie voľnočasových aktivít detí? Naozaj si myslíte, že zabránime, eliminujeme hospodárske škody, ak budeme, vytvoríme ten nástroj, tie ďalšie tri nástroje? To znamená, že daňový bonus a prídavky na dieťa? A ak si to naozaj myslíte, tak skúste mi, prosím vás, odpovedať, že prečo si to myslíte. Lebo naozaj emitovanie peňazí, púšťanie peňazí na trh, či už ich máme alebo ich nemáme, stále len vedie k tomu, že len zhoršíme tú hospodársku situáciu.
Szalay, Tomáš, poslanec NR SR (2023-12-14):
Ďakujem pekne za slovo. Ďakujem pekne Marošovi za jeho vystúpenie a za jeho pozmeňovacie návrhy. Ono v jednom prípade potrebujem na toto zareagovať. V jednom prípade sa budete pýtať, z čoho má potom zdravotníctvo žiť, keď sa nezvýšia odvody, a naozaj tam peniaze chýbajú, tak to doplním potom vo svojom vystúpení ja s ďalším pozmeňovacím návrhom, aby sa navýšila platba štátu za poistencov štátu. Som rád, že Maroš navrhol znížiť, znížiť, teda ponechať výšku odvodov v súčasnom stave, teda 14 % zo mzdy, pretože, ako som povedal už v rozprave vo svojom vystúpení, za zvyšovanie závislosti zdravotníctva, financovania zdravotníctva od miezd je veľmi, veľmi riskantný krok, pretože zdravotníctvo sa stáva výrazne zraniteľnejším. Zraniteľnejším preto, lebo môže prísť kríza, môže prísť nejaká recesia, nezamestnanosť, stagnácia reálnych miezd a zdravotníctvo, ktoré je závislé od... svojím financovaním od týchto miezd, výrazne utrpí. Podľa návrhu, ktorý momentálne vládna koalícia predložila, by v budúcom roku podiel odvodov na celkovom financovaní verejného zdravotného poistenia mal byť takmer 75 %. Chcem povedať, že v roku 2010, keď bol, to bolo presne, bolo to inak teda, bol ten podiel okolo 62,63 %, čiže je to výrazné preklopenie smerom k závislosti od tých miezd a je to veľmi riskantné, chcel by som požiadať, rovnako ako Maroš Viskupič všetkých poslancov, aby podporili tento pozmeňovací návrh a aby nedovolili navyšovanie zdravotných odvodov, teda odvodov do verejného zdravotného poistenia. Ďakujem.
M. Hort, podpredseda NR SR: (2008-04-04):
Ďalej s faktickou poznámkou sa prihlásila navrhovateľka pani poslankyňa Smolková, nech sa páči.
Žiga, Peter, podpredseda NR SR (2024-05-14):
Pani poslankyňa Jaurová s reakciou na faktické poznámky.
Paška, Pavol, predseda NR SR (2014-06-12):
Hlasujeme. (Hlasovanie.) 109 prítomných, 44 za, 1 proti, 64 sa zdržalo. Návrh zákona do druhého čítania sme neschválili. Pán poslanec Procházka uvedie v prvom čítaní hlasovanie o návrhu poslanca Národnej rady Slovenskej republiky Miroslava Beblavého na vydanie zákona, ktorým sa mení a dopĺňa zákon č. 300/2005 Z. z. Trestný zákon v znení neskorších predpisov . Je to tlač 1010.
Kollár, Boris, predseda NR SR (2021-06-16):
S ďalšou faktickou poznámkou vystúpi pán poslanec Saloň.
M. Lukša, poslanec: (2009-06-23):
Predseda Národnej rady Slovenskej republiky rozhodnutím č. 1097 z 5. mája 2009 pridelil návrh na vyslovenie súhlasu Výboru Národnej rady Slovenskej republiky pre financie, rozpočet a menu. K predmetnému dodatkovému protokolu zaujal Výbor Národnej rady Slovenskej republiky odporúčanie pre Národnú radu Slovenskej republiky vysloviť s návrhom súhlas. A výbor ma určil za spravodajcu výboru. Ďakujem.
Pellegrini, Peter, predseda NR SR (2024-02-08):
Prosím, prezentujme sa a hlasujme o bode číslo 211 druhého pozmeňujúceho návrhu pána poslanca Galka. (Hlasovanie.) Prítomných 122 poslancov, za 14, proti 76, zdržalo sa 32 poslancov. Konštatujem, že ani tento bod sme neschválili. Vážené pani poslankyne, vážení páni poslanci. Vzhľadom na to, že o štrnástej sa začne hodina otázok a treba pripraviť informačný systém Národnej rady, prerušujem rokovanie do štrnástej hodiny. Budeme pokračovať od štrnástej do pätnástej hodinou otázok, hneď po skončení hodiny otázok budeme pokračovať v hlasovaní o tomto návrhu, preto poslancov, ktorí sa chcú zúčastniť hlasovania, požiadam, aby o pätnástej boli naspäť v rokovacej sále. Ďakujem veľmi pekne, pán spravodajca. (Prerušenie rokovania o 13.52 hodine.) (Pokračovanie rokovania o 14.00 hodine.)
Číž, Miroslav, podpredseda NR SR (2015-03-24):
Ďakujem. Žiadosť o reakciu na faktickú neregistrujem. Tak mi dovoľte požiadať pána Jozefa Mikloška, aby v zmysle svojho prihlásenia vystúpil v rozprave.
Baška, Jaroslav, poslanec NR SR (2012-10-26):
Ďakujem veľmi pekne za slovo. Vážený pán predsedajúci, vážené kolegyne, kolegovia, dovoľte mi v krátkosti predstaviť novelu zákona o podmienkach prevádzky vozidiel v premávke na pozemných komunikáciách, ktorá je teraz v druhom a treťom čítaní. Úlohou tejto novely je to, aby aj po 1. januári 2013 mohli vozidlá kategórie L1e naďalej chodiť po pozemných komunikáciách, jazdiť po pozemných komunikáciách bez toho, aby mali osvedčenie o evidencii č. II, na ktorú je potrebné mať jednak teda VIN číslo, potrebné je mať aj kontrolu originality a samozrejme aj technickú kontrolu, čo stojí naozaj nemalé finančné prostriedky. My vlastne naďalej oslobodzujeme držiteľov týchto vozidiel, jedná sa teda o tie Babety a mopedy Korada, naďalej ich oslobodzujeme od tejto povinnosti si zabezpečiť tento doklad na to, aby mohli aj naďalej po 1. januári 2013 jazdiť po týchto pozemných komunikáciách. Na výbore pre obranu a bezpečnosť sme predložili ešte jeden rozširujúci pozmeňujúci návrh, ktorý oslobodzuje na ďalšie štyri roky od používania, teda od povinnosti mať toto osvedčenie o evidencii aj pre iné kategórie vozidiel. A to je vlastne pre poľnohospodárov, sú to kategórie vozidiel S, PS a PN, sú to väčšinou teda tie prídavné stroje ťahané za traktormi a za poľnohospodárskymi strojmi. Vychádzame vlastne v ústrety poľnohospodárom, pretože tento rok mali naozaj veľmi ťažký. A aspoň takýmto spôsobom chceme uľahčiť a ušetriť určité nielen nemalé finančné prostriedky, ale aj veľa času pri registrácii a evidovaní týchto poľnohospodárskych vozidiel kategórie S, PS a PN. Toľko na úvod, pán predsedajúci, otvorte rozpravu.
Kotleba, Marian, poslanec NR SR (2020-04-07):
Miňo, my, čo chceme vybojovať pre ľudí, ktorí budú nútení si odložiť tie splátky, nulové úroky, tak my sme diktátori. Ale tí, ktorí nariadili, že na Veľkú noc budú na slovenských uliciach ozbrojení vojaci strážiť ľudí, aby náhodou neodišli z okresu, tak to sú tí najväčší demokrati. Začína sa to tu nejak všetko otáčať na hlavu a musíme si na to zvykať, musíme si na to tu zvykať, ale my si zvykať nebudeme. A ešte som chcel, Miňo, doplniť tvoje vystúpenie o jednu myšlienku, vytýkajú nám kolegovia z koalície, že, že vraj my nie sme, že vraj my nie sme ekonómovia, že čo sa vlastne k tomu vyjadrujeme. No dobre, kolegovia, tak nie sme ekonómovia napriek tomu, že niektorí možno máme aj vzdelanie na to, ale vy ste proste tí múdri, ale sme možno informatici a ja vám poviem, aký algoritmus ste vy do tohto zákona zaviedli. Algoritmus, ktorý, čím dlhšie bude trvať tá pandémia a táto situácia, tým viac ľudí bude nútených si odložiť splátky a tým bude geometrickým radom narastať objem peňazí, ktoré tí ľudia budú musieť doplatiť. Čiže nielenže na dlhšiu dobu si budú musieť ľudia tie splátky odložiť, ale tých ľudí bude čoraz viac a viac, pretože každým týždňom, každým mesiacom viac a viac ľudí príde o prácu, každým týždňom, každým mesiacom viac a viac ľudí príde o pravidelný príjem, a vy to viete veľmi dobre, nie ste žiadni hlupáci. Ja sa len pýtam, kvôli čomu ste tento likvidačný algoritmus do tohto návrhu zákona zapracovali a prečo je taký problém túto jednu vec, tento jeden mechanizmus stade odstrániť.
Sulík, Richard, predseda NR SR (2011-02-08):
Prosím, hlasujte teraz. (Hlasovanie.) Prítomných 149 poslancov, hlasovali 2 za, 134 proti, 13 sa zdržalo. Tento návrh nebol schválený. Tieto body 1 a 5 neboli schválené. Nech sa páči.
Kollár, Boris, predseda NR SR (2021-07-02):
Takže keďže sme v skrátenom legislatívnom konaní, sa nepoužijú obmedzenia na postúpenie návrhu zákona do tretieho čítania. Pristúpime k tretiemu čítaniu a otváram rozpravu v rámci tohto čítania. Hlási sa niekto do rozpravy? Ak nie, vyhlasujem rozpravu za skončenú. Pristúpime k hlasovaniu o návrhu zákona ako celku. Pán spoločný spravodajca, prosím, uveďte odporúčania gestorského výboru.
Glváč, Martin, podpredseda NR SR (2017-09-06):
Ďakujeme. Chce sa vyjadriť k rozprave spravodajca? Nie je tomu tak. Navrhovateľka, pani Kiššová? Nie je tomu tak. Spravodajkyňa, pani Gaborčáková? Nie je tomu tak. Prerušujem rokovanie o týchto bodoch programu a prerušujem rokovanie do 11.00 hod. (Prestávka.) (Po prestávke.)
Kadúc, Miroslav, poslanec NR SR (2014-11-25):
Ďakujem pekne, pani predsedajúca. Budem mať dva návrhy. Prvý. Vzhľadom, že sa ukazuje, že plytvanie v tejto republike nie je ničím nezvyčajným a v spojitosti s tým, že predseda NKÚ nadsluhuje už takmer tri roky, dovoľte mi vás požiadať, aby ste v rámci svojich kompetencií a právomocí, ktorú máte ako prvá medzi rovnými aktuálne, vyhlásili voľbu nového predsedu NKÚ. To je môj prvý návrh. A druhý návrh súvisí podobne s vyhlásením voľby a to je, že aktuálne Ústavnému súdu chýbajú dvaja členovia. Aby ste v rámci svojich kompetencií a právomocí, ktorými aktuálne disponujete, vyhlásili novú voľbu kandidátov na členov Ústavného súdu. Považujem to za veľmi dôležité, aby takýto dôležitý štátny orgán mal toľko členov, koľko podľa Ústavy má mať. Ďakujem pekne.
Laššáková, Jana, podpredsedníčka NR SR (2013-09-12):
Pán poslanec, chcete položiť doplňujúcu otázku? (Reakcia poslanca.) Áno. Poprosím vás o zapnutie pána poslanca. Nech sa páči.
Grendel, Gábor, podpredseda NR SR (2023-02-02):
Jedna faktická poznámka na vaše vystúpenie. Pán poslanec Miroslav Suja, nech sa páči.
A. Slafkovský, poslanec: (2002-04-09):
M. Andel, podpredseda NR SR: Ďakujem. Pán spravodajca, zrejme nemáte... Uzatváram rozpravu o tomto, všeobecnú rozpravu o tomto bode nášho rokovania, myslím si, že záverečné slovo nebude potrebné. Prerušujem rokovanie o tomto bode nášho programu. Postúpime ďalej. Dámy a páni, nasleduje prvé čítanie o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 241/2001 Z. z. o ochrane utajovaných skutočností a o zmene a doplnení niektorých zákonov. Návrh zákona ste dostali ako tlač 1377, návrh na pridelenie návrhu zákona na prerokovanie výborom Národnej rady Slovenskej republiky máte v rozhodnutí predsedu Národnej rady pod číslom 1525. Za skupinu poslancov návrh zákona uvedie poslanec pán poslanec Vladimír Palko. Prosím pána poslanca, aby sa ujal slova.
Matej, Ondrej, poslanec NR SR (2012-02-29):
Ďakujem pekne za slovo. Pán kolega Kažimír, ja ťa chcem poprosiť, aby si hovoril pravdu, pokiaľ je to možné a nie polopravdu a fabulácie, lebo vôbec som nevedel o tom, že sa stretol finančný výbor, že pripravoval toto riešenie, ktoré ste predložili, až keď ste boli dohodnutí, tak potom mi zavolal pán predseda výboru, že aby som sa išiel oboznámiť s tým, čo ste sa dohodli. No tak, nemôžem byť niekde, kde neviem o tom, že ste sa podľa mňa tak pokútne stretli a riešili, riešili niečo, čo ste predložili. A druhá vec je, že mám jeden problém. V jednej vete povieš, pán kolega, že necháme to na pána prezidenta a bude to z finančného výboru, a o tri vety na to následne povieš a bude to určite zo zástupcov všetkých politických subjektov, tak ja to tu nevidím. Tak neviem, že či to sa nechá na pána prezidenta a tým pádom nemôžeš zaručiť to, čo si následne povedal , že to bude zložené zo všetkých politických subjektov. Myslím si, že jednoznačne ide len o politický akt a prejav, ako sa ukázať. Ďakujem.
Grendel, Gábor, podpredseda NR SR (2022-05-05):
S faktickou poznámkou ešte pani poslankyňa Jarmila Halgašová.